ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.03 “РАЗВИТИЕ НА СТАРТИРАЩИ ИНОВАТИВНИ ПРЕДПРИЯТИЯ ЧРЕЗ ПОДКРЕПА ЗА ВНЕДРЯВАНЕ НА ИНОВАТИВНИ ПРОДУКТИ, ПРОЦЕСИ И УСЛУГИ”

 

ОТГОВОР НА ВЪПРОС № 82,

ПОЛУЧЕН НА 03.02.2012 г. и

ПУБЛИКУВАН НА 13.03.2012 г. 
ВЪПРОС № 82
Здравейте,

Имам няколко въпроса пряко свързани с процедура BG161PO003-1.1.03  „Развитие на стартиращи иновативни предприятия чрез подкрепа за  внедряване на иновативни продукти, процеси и  услуги” по оперативна  програма „Конкурентоспособност“.

Въпроси:

В обявата и съпътстващите я документи е описано че проекта трябва да  съдържа задължително  „съфинансиране“ от страна на кандидата , въпросите 

са следните:

a.
Е ли е възможно, кандидатът/фирмата заявител да не разполага с този  процент/сума като стартов капитал  в началото  на самият проект?

b.
Ако в проекта е заложено, той да генерира парични постъпления по  време на неговото разработване, дали тези генерирани от него парични  ресури могат да бъдат използвани като процента за задължително  съфинансиран, и/или какво се случва с тях?

c.
Ако не е възможно неналичието на стартов капитал по въпрос  „а“, има  ли възможност за кандидатстване по ос 3-та – финансов инжинеринг за  кредитиране на малки и средни предприятия, и/или какви варианти и финансови инструменти могат да послужат като алтернатива?

С уважение

Р. Сандов

3.2.2012 г.
ОТГОВОР № 82
а) В случай, че бенефициентът не разполага със сумата, която представлява задължителното съфинансиране от негова страна в началото на изпълнение на проекта, той може да се възползва от възможността за извършване на авансово плащане в размер до 20% от общия размер на безвъзмездната финансова помощ. Авансовото плащане се използва от бенефициента за оборотни финансови средства за изпълнение на дейностите по проекта. Условие за неговото извършване е предоставянето на банкова гаранция от страна на бенефициента (Приложение О към Насоките за кандидатстване), покриваща пълния размер на исканата авансова сума. 
В рамките на изпълнение на проекта, бенефициентът може да се ползва и от възможността за извършване на междинни плащания по проекта, след представяне за одобрение на междинен технически и финансов отчет (съгласно образците, приложени към Оперативното ръководство за изпълнение на договорите по процедурата).. Междинните плащания се извършват на база реално извършени действия с материален резултат и съответни извършени  и платени разходи, доказани със съответните документи и след верификация от страна на МЗ/УО. 
Следва да имате предвид, че общият размер на авансовото и междинните плащания не може да надхвърля 80% от стойността на безвъзмездната финансова помощ.

b) Моля да имате предвид, че кандидатът не може под никаква форма да реализира печалба от дейностите по проекта. Всички натрупани лихви по банкови сметки или други приходи, генерирани по време на изпълнението на проекта, подлежат на възстановяване на Договарящия орган. Тъй като не е ясно посочено за генерирането на какви парични постъпления по време на разработването на проекта става въпрос, не би могъл да се даде конкретен отговор на въпроса. Задължителен краен резултат от изпълнението на дейностите по двата елемента е внедряване в производството на съответния иновативен продукт или процес и респективно, стартиране на дейности по предоставяне на разработваната иновативна услуга от страна на предприятието.  В тази връзка същинската пазарна реализация на продукта, който ще бъде въведен по проекта се предполага, че ще се извърши след проекта.
c) Съгласно т. 1.6. от Насоките за кандидатстване максимално допустимия интензитет на безвъзмездната финансова помощ е както следва:  за микро и малки предприятия - 70 % и съответно за средни предприятия – 60 %. Съгласно същата точка остатъкът от допустимите разходи (минимум 30%) трябва да бъде финансиран от кандидата чрез собствени ресурси на кандидата или от източници, които изключват всякаква публична подкрепа. Финансирането по приоритетна ос 3 представлява публична подкрепа.
В допълнение следва да имате предвид, че е недопустимо получаването на повече от едно публично финансиране за едни и същи дейности..

В случай, че прецените да кандидатствате за кредитиране по финансов инструмент: Гаранции, покриващи загуби на портфейл от заеми и/или финансови лизинги повече информация бихте могли да намерите на следните интернет адреси:

http://www.procreditbank.bg/main/bg/company.php?here=135;

http://ubb.bg/bg-BG/FCK/516
http://www.unicreditbulbank.bg/bg/Corporate_Clients/European_Competence_Centre/JEREMIE_FLPG/Promo/index.htm
https://www.cibank.bg/bg/leftmenu/ll/126
http://rbb.bg/bg-BG/Corporate_Customers/Loans/07_cip/.
В скоро време предстои стартирането и на финансов инструмент: Инструмент за промотиране на предприемачеството и предоставяне на първоначално финансиране, както и разработването на Инструмент за предоставяне на финансиране чрез поделяне на риска при стартирането и разработването на посочените инструменти. По-подробна информация ще е налична на интернет адреса на оперативната програма.
